CELEX: E2017J0004
Language: hu
Date: 2018-03-21 00:00:00
Title: A Bíróság ítélete (2018. március 21.) az E-4/17. sz. – EFTA Felügyeleti Hatóság kontra Norvég Királyság ügyben (Kötelezettség teljesítésének EFTA-állam általi elmulasztása – 2004/18/EK irányelv – közbeszerzés – közbeszerzési szerződés – építési koncesszió)

26.7.2018   
            
            
               HU
            
            
               Az Európai Unió Hivatalos Lapja
            
            
               C 264/16
            
         
      A BÍRÓSÁG ÍTÉLETE
      (2018. március 21.)
      az E-4/17. sz.
      EFTA Felügyeleti Hatóság kontra Norvég Királyság ügyben
      
         (Kötelezettség teljesítésének EFTA-állam általi elmulasztása – 2004/18/EK irányelv – közbeszerzés – közbeszerzési szerződés – építési koncesszió)
      
      (2018/C 264/10)
      Az E-4/17. sz., EFTA Felügyeleti Hatóság kontra Norvég Királyság ügyben – KÉRELEM annak kimondására, hogy a Norvég Királyság azáltal, hogy „építési koncesszió” helyett helytelenül „szolgáltatási koncessziónak” határozta meg a kristiansandi Torvet alatti mélygarázs kivitelezése és üzemeltetése tárgyban kiírt közbeszerzési szerződést, továbbá a közbeszerzésekre vonatkozó EGT-szabályoknak nem megfelelő közbeszerzési eljárást folytatott le, megsértette az Európai Gazdasági Térségről szóló megállapodás XVI. mellékletének 2. pontjában említett jogszabály (az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv) rendelkezéseit, összefüggésben a megállapodás XVI. mellékletének 6a. pontjában említett jogszabállyal (a Közös Közbeszerzési Szószedetről (CPV) szóló, 2002. november 5-i 2195/2002/EK európai parlamenti és tanácsi rendelet), a Páll Hreinsson elnökből és előadó-bíróból, Per Christiansen és Nicole Kaiser (ad hoc) bírókból álló Bíróság 2018. március 21-én ítéletet hozott, amelynek rendelkező része a következő:
      A Bíróság:
      
                  1.
               
               
                  Kimondja, hogy a Norvég Királyság a Kristiansand Önkormányzata által 2015-ben a kristiansandi Torvet alatti mélygarázs kivitelezése és üzemeltetése tárgyban kiírt közbeszerzési eljárással kapcsolatban nem teljesítette az Európai Gazdasági Térségről szóló megállapodás XVI. mellékletének 2. pontjában említett, az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv szerinti kötelezettségeit azáltal, hogy:
                  
                              i.
                           
                           
                              nem tett közzé eljárást megindító hirdetményt az EGT-ben az irányelv 58. cikke (3) bekezdésében meghatározott jogi előírások szerint;
                           
                        
                              ii.
                           
                           
                              nem használt teljes és elégségesen pontos CPV-kódokat, ezáltal megsértette az irányelv 58. cikkének (2) bekezdését, összefüggésben az irányelv 1. cikkének (14) bekezdésével és az EGT-megállapodás XVI. mellékletének 6a. pontjában említett, a Közös Közbeszerzési Szószedetről (CPV) szóló, 2002. november 5-i 2195/2002/EK európai parlamenti és tanácsi rendelettel; valamint
                           
                        
                              iii.
                           
                           
                              nem tartotta be az irányelv 59. cikkében a közbeszerzési eljárásban az ajánlatok benyújtására meghatározott minimális határidőt.
                           
                        
            
                  2.
               
               
                  Kötelezi a Norvég Királyságot az eljárás költségeinek viselésére.